Presidentvalget i Litauen 2019

Presidentvalget i Litauen 2019 blir holdt 12. mai 2019, med eventuell andre valgomgang 26. mai samme år. Den nyvalgte presidenten vil tiltre 12. juli 2019.

Gitanas Nausėda ble valg som president i valgomgang. Ingrida Šimonytė hadde vunnet første valgomgang.

De fremste kandidatene 
Ni kandidater ble godkjent for valget. Ingrida Šimonytė var tidligere finansminister og fra 2016 medlem av Litauens parlament. Hun posisjonerte seg foran valget som en politiker med «klar tale», og hadde oppslutning særlig blant unge, urbane velgere. Utenrikspolitisk sto hun for en fortsettelse av politikken til avtroppende president Dalia Grybauskaitė, særlig med hensyn til å vise en fast holdning overfor Russland.

Den 54 år gamle Gitanas Nausėda ble kjent i befolkningen gjennom lang tid som økonomisk kommentator i nyhetene, og som rådgiver for SEB-bank. Nauseda gikk til valget som en selvstendig kandidat, men ble støttet av tidligere president Valdas Adamkus. Han ble regnet som sentrum-høyrekandidat, og i noen grad knyttet til interessene til store selskaper.

Den 46 år gamle sittende statsminister Saulius Skvernelis, var landsbygdas kandidat, og ble der ansett som en sterk leder. Skvernelis hadde gitt uttrykk for ønske om dialog med Russland og at den litauiske ambassaden gjerne kunne bli flyttet fra Tel Aviv til Jerusalem. Han hadde i disse spørsmålene stått i sterk konflikt med synet til sittende president Dalia Grybauskaitė.

De øvrige kandidatene lå vesentlig dårligere an under valgkampen. Europakommissæren og sosialdemokraten Vytenis Andriukaitis talte for sosiale rettigheter og for å styrke rettighetene til etniske minoriteter. Arvydas Juozaitis var i sin tid del av ledelsen i frigjøringsbevegelsen Sąjūdis, og før det olympisk bronsemedaljevinner i svømming. Selv om presidentens hovedområde er utenrikspolitikk, førte Juozaitis valgkamp på nasjonalt grunnlag. Han foreslo blant annet obligatorisk militær utdanning i videregående skole og andre skolereformer.

Valgordning 
Presidentvalget i Litauen avholdes hvert femte år.

Dersom en kandidat i første valgomgang oppnår mer enn 50 % av stemmene, vinner han valget forutsatt at valgdeltakelsen var høyere enn 50 %. Ved lavere valgdeltakelse må minst en tredel av de stemmeberettigede stemme for den med høyest stemmetall, for at han skal anses å ha vunnet valget.

Dersom ingen av kandidatene oppnår det nødvendige stemmetall, går de to kandidatene som oppnådde flest stemmer, videre til en ny valgomgang. Den som i andre valgomgang oppnår flest stemmer, har vunnet valget.

Se også 

 Liste over Litauens statsoverhoder

Referanser

Eksterne lenker 

 Valgresultater

Valg i 2019
2019 i Litauen
Valg i Litauen